2022 11 22
LT
Europos Sąjungos oficialusis leidinys
L 302/81
3.3.5.
jeigu elektromagnetine spinduliuote nusprendžiama veikti transporto priemonės galinę dalį, atskaitos taškas nustatomas pagal 3.3.1–3.3.4 punktus.
Transporto priemonė atsukama galu į anteną ir pastatoma taip, lyg ji būtų 180o horizontaliai pasukta apie savo vidurio tašką, t. y. taip, kad atstumas tarp antenos ir transporto priemonės kėbulo galo artimiausios dalies išliktų toks pat.
Tai pavaizduota šio priedo 1 priedėlio 3 paveiksle.
4.
Bandymų reikalavimai
4.1.
Dažnių intervalas, išlaikymo trukmė, poliarizacija.
Transporto priemonė turi būti veikiama elektromagnetine spinduliuote, atitinkančia vertikalios poliarizacijos 20–2 000 MHz dažnių intervalą.
Bandymo signalo moduliacija turi būti:
a) AM (amplitudinė moduliacija), taikant 1 kHz moduliaciją ir 80 proc. moduliacijos gylį 20–800 MHz dažnių intervale, ir b) IM (impulsinė moduliacija), kai 800–2 000 MHz dažnių intervale Ton yra 577 μs, o trukmė yra 4600 μs.
Jeigu techninė tarnyba ir transporto priemonės gamintojas nesusitaria kitaip.
Dažnių žingsnio dydis ir išlaikymo trukmė nustatoma pagal ISO 11451-1.
4.1.1.
Techninė tarnyba atlieka bandymą ISO 11451-1 nurodytais intervalais visame 20–2000 MHz dažnių intervale.
Jeigu gamintojas pateikia iš bandymų laboratorijos, akredituotos pagal taikomas ISO 17025 dalis ir pripažintos tipo patvirtinimo institucijos, gautus visos dažnių juostos matavimo duomenis, techninė tarnyba, siekdama patvirtinti, kad transporto priemonė atitinka šio priedo reikalavimus, taip pat gali pasirinkti mažesnį fiksuotų dažnių skaičių, pvz., 27, 45, 65, 90, 120, 150, 190, 230, 280, 380, 450, 600, 750, 900, 1300 ir 1800 MHz.
Jeigu transporto priemonė neišlaiko šiame priede nustatyto bandymo, tikrinama, ar ji bandymo neišlaikė dėl atitinkamų jo sąlygų, bet ne dėl nekontroliuojam ų laukų atsiradimo.
5.
Reikiamo lauko stiprio sukūrimas
5.1.
Bandymų metodika
5.1.1.
Bandymų lauko sąlygoms sudaryti taikomas pakeitimo metodas pagal ISO 11451-1.
5.1.2.
Kalibravimas Perdavimo linijos sistemai (PLS) naudojamas vienas zondas transporto priemonės atskaitos taške.
Antenoms naudojami keturi lauko zondai transporto priemonės atskaitos linijoje.